als_Latn dik_Latn sag_Latn
Partia Demokratike ka prezantuar sot paketën e saj kundër dekriminalizimit.
Deputetët Oerd Bylykbashi, Gent Strazimiri dhe Eduard Halimi kanë qenë para mediave ku kanë bërë një prezantim të shkurtër të saj.
“Sot prezantojmë një tërësi normash juridike të cilat mund të ndiqen për të dekriminalizuar parlamentin. Ne nuk mund t’ia imponojmë këtë paketë mazhorancës, pra do të jetë mazhoranca që do të vendosë nëse do të konsiderojë apo jo këtë paketë”, thanë deputetët e PD-së.
Ata deklaruan vullnetin e fortë të PD-së për dekriminalizimine parlamentit.
Deputeti Oerd Bylykbashi tha se të mërkurën do të bëhet një prezantim zyrtar i kësaj pakete.
“Do bëjmë një propozim që do jetë amendament në Kushtetutë. Me një akt kushtetues u është vënë kufi të dënuarve të kandidojnë. Është ndryshim kushtetues, do jetë një rregull që do të aplikohet në të gjitha rastet që do të verifikohet. Si rrjedhojë edhe ata që kanë aktualisht mandatin e deputetit nëse verifikohet se janë të përfshirë në akte kriminale do u hiqet mandati. Ata që janë zgjedhur sot, janë atje si mbajtës të besimit publik, dhe për rrjedhojë çdo element që cenon këtë besim sjell heqjen e mandatit i cili mbetet i popullit. Ndërpresim mandatet e tyre që do dalin me rekorde të tilla.”- tha Bylykbashi.
Dekriminalizimi i Parlamentit ka qenë një nga pikat e shumë kërkuara nga Partia Demokratike si një nga kushtet që ajo të rihynte në Parlament. Pas marrëveshje së arritur në fund të dhjetorit 2014 mes mazhorancës dhe opozitës Kuvendi ka ngritur edhe një Komison të Posaçëm Parlamentar për të prezantuar edhe një ligj se si do të bëhet dekriminalizimi i Parlamentit.
als_Latn als_Latn als_Latn als_Latn als_Latn als_Latn als_Latn